Hvordan finder jeg ud af den samlede værdi for mit indbo?
Når du skal tegne en indboforsikring hos os, har vi brug for at vide, hvor høj forsikringssummen skal være. Forsikringssummen skal svare til den samlede værdi af det, du ejer.
Indbo er alle de ting, der falder ud af din bolig, hvis du vender det på hovedet – møbler, køkkenudstyr, tøj, inventar, malerier, computer, mobiltelefon, smykker, alkohol, haveredskaber, hobbyværktøj, havemøbler m.v.
Du får en god fornemmelse af, hvor høj din forsikringssum skal være ved at gennemgå alle boligens rum et ad gangen og noterer værdien på dine genstande. Søg på nettet for at finde værdien, hvis du er i tvivl. På den måde finder du ud af, at du ejer mere for en højere værdi end du regner med. Tag gerne billeder mens du er i gang, så du husker det hele, hvis uheldet er ude en dag.
Hvis du har brug for vejledning omkring, hvor høj en forsikringssum du har brug for, kan du kontakte os på tlf. 98 98 98 98. Så hjælper vi dig gerne.